TACC คัมแบ็กเสิร์ฟ “Matcha Latte” หนุนยอดขายครึ่งปีหลังโตแกร่ง
TACC กลับมาเสิร์ฟเครื่องดื่ม "Matcha Latte" ในร้านเซเว่นฯ อีกครั้งหลังจากที่ได้รับการตอบรับเป็นอย่างดี หวังหนุนยอดขายครึ่งปีหลังเติบโตอย่างโดดเด่น
TACC กลับมาเสิร์ฟเครื่องดื่ม "Matcha Latte" ในร้านเซเว่นฯ อีกครั้งหลังจากที่ได้รับการตอบรับเป็นอย่างดี หวังหนุนยอดขายครึ่งปีหลังเติบโตอย่างโดดเด่น
22 ส.ค. 2565

นายชัชชวี วัฒนสุข ประธานกรรมการบริหาร บริษัท ที.เอ.ซี. คอนซูเมอร์ จำกัด (มหาชน) หรือ TACC เปิดเผยว่า บริษัทนำเครื่องดื่มชาเขียวมัทฉะลาเต้ (Matcha Latte) รสชาติกลมกล่อมกลับมาสร้างสีสันอีกครั้งหลังจากที่ได้รับการตอบรับเป็นอย่างดี โดยจะเริ่มกลับมาวางจำหน่ายในร้านเซเว่น-อีเลฟเว่น ตั้งแต่วันที่ 18 ส.ค. เป็นต้นไป
ทั้งนี้เครื่องดื่มชาเขียวมัทฉะลาเต้มีจุดเด่นอยู่ที่การเบลนด์สัดส่วนของผงชามัทฉะได้อย่างเหมาะสมรวมถึงการคัดเลือกสายพันธุ์ชาและฤดูการเก็บเกี่ยวอย่างพิถีพิถัน ทำให้เครื่องดื่มมีกลิ่นและรสชาเขียวมัทฉะเป็นเอกลักษณ์ มีกลิ่นหอม และรสฝาดชาที่พอดี ซึ่งการผสมชามัทฉะเข้ากับนมอย่างลงตัวทำให้เครื่องดื่มมีความหอมกลมกล่อมของชาเขียวเข้ากับความหอมมันนม และตอบโจทย์เรื่องรสชาติกับลูกค้าในวงกว้าง
“เครื่องดื่มรสชาติ ชาเขียวมัทฉะลาเต้ ในโถกดเครื่องดื่มเย็น (Jet Spray) ซึ่งเป็นการผสมของชาเขียวญี่ปุ่นกับนมที่มาจากประเทศฝรั่งเศส ซึ่งเป็นแหล่งผลิตนมชั้นนำ ให้กลิ่นมันนม และ mouthfeel ของนมเหมือนดื่มนมสด ทำให้เครื่องดื่มมีกลิ่น และรสชาติเป็นเอกลักษณ์ มีกลิ่นหอม และรสฝาดชาที่พอดี กลมกล่อมมีมิติ เพิ่มความน่าสนใจ น่าค้นคว้าตอบโจทย์เรื่องรสชาติกับลูกค้าในวงกว้าง ดังนั้น มั่นใจว่าน่าจะมีกระแสการตอบรับที่ดี สามารถช่วยกระตุ้นยอดขายได้เพิ่มขึ้นอย่างแน่นอน” นายชัชชวี กล่าว
สำหรับเครื่องดื่มรสชาติใหม่ที่จะนำมาวางจำหน่ายในช่วงครึ่งปีหลัง น่าจะได้รับการตอบรับจากผู้บริโภค เพราะมีความหลากหลาย และมีรสชาติตรงใจผู้บริโภค มั่นใจว่าจะช่วยกระตุ้นยอดขายในครึ่งปีหลังได้เป็นอย่างดี ขณะเดียวกันบริษัทยังเดินหน้าที่จะเพิ่มประสิทธิภาพการบริหารจัดการต้นทุนให้เกิดประสิทธิภาพสูงสุดอย่างต่อเนื่อง เพื่อจะสนับสนุนให้รายได้ และกำไรเป็นไปตามเป้าหมายที่วางไว้